Rådasjön

Rådasjön er en innsjø sørvest for Hagfors i Värmlands län i Sverige. Den smale sjøen er knappe 13 kilometer lang i retning NNV-SSØ. Sjøen ligger 124 meter over havet, og dekker 11 km². Länsväg 240 følger østsiden av sjøen opp til länsväg 246. Rådasjön får tilførsel både fra Lidsjön i sør, og fra elva Uvan som munner ut ved Uddeholm i nordøst. Sjøen dreneres mot vest gjennom den korte Årosälven til Klarälven ved Råda. I sjøen finnes det ørret, røye, laks, abbor, gjedde og gjørs. Referanser